Վ. Ա.- Սխալ տնտեսավարումով: Խորհրդային Միությունը զարմանալի հզոր, բայց և խիստ անտնտես երկիր էր: Կրթությունը, գիտությունը, մշակույթը, բանակը առաջատար էին, բայց տնտեսության մեջ անկազմակերպվածությունը երբեմն թշնամանքի էր հասնում ժողովրդի հանդեպ: Պահածոյացված կիլկի ձուկը 38 կոպեկ էր, համեղ ու զանգվածային արտադրանք էր: Երևանի խանութներում տուփերով բրգաձև շարված էր, և չէին օգտագործում, մսի առատություն էր, ռուսական քաղաքներում, որտեղ արտադրվում էր, դեֆիցիտ էր: Ես տեսել եմ, որ գալիս էին զբոսաշրջիկները հանգստանալու, այստեղից ճամպրուկներով գնում էին, տանում: